Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 1428

(5) Miután a Tanács a költségvetési tervezetet a Bizottsággal és – amennyiben indokolt – a többi érintett intézménnyel megtárgyalta, a költségvetési tervezet előterjesztésétől számított harminc napon belül elfogadja a költségvetést, a következő feltételek mellett. Ha a Közgyűlés által javasolt valamely változtatás nem eredményezi egy intézmény kiadási főösszegének növekedését – különösen azért, mert a kiadások ebből adódó növekedését kifejezetten kiegyenlítené a kiadásokat ennek megfelelő mértékben csökkentő egy vagy több javasolt változtatás –, a Tanács minősített többséggel elutasíthatja a javasolt változtatást. Elutasító határozat hiányában a javasolt változtatást elfogadottnak kell tekinteni. 2004/60/II. szám Ha a Közgyűlés által javasolt valamely változtatás egy intézmény kiadási főösszegének növekedését eredményezi, a Tanácsnak minősített többséggel kell határoznia a javasolt változtatás elfogadásáról. Ha e bekezdés második vagy harmadik albekezdése alapján a Tanács elutasított vagy nem fogadott el egy javasolt változtatást, minősített többséggel fenntarthatja az igazgatási költségvetési tervezetben feltüntetett összeget, vagy másik összeget határozhat meg.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes